open-index/open-wikipedia-markdown huggingface dataset:
தம்

***தம்*** என்பது 2003 ஆம் ஆண்டய இந்திய தமிழ் அதிரடி காதல் நகைச்சுவைத் திரைப்படமாகும்.  ஏ. வெங்கடேஷ் இயக்கி பூரி ஜெகன்நாத் எழுதிய  இப்படத்தில் சிலம்பரசன், ரக்சிதா ஆகியோர் முக்கிய கதாபாத்திரங்களில் நடித்துள்ளனர். ஆஷிஷ் வித்யார்த்தி, எஸ். எஸ். ராஜேந்திரன் ஆகியோர் பிற வேடங்களில் நடித்துள்ளனர். இந்த படம் 2002ஆம் ஆண்டைய கன்னட திரைப்படமான *அப்புவின்* மறு ஆக்கம் ஆகும்.

## கதை
சத்யா ( சிலம்பரசன் ) ஒரு காவலரின் மகன். சத்யா சண்டையில் ஈடுபட்டு சிறைக்கு செல்கிறான். அங்கு அவனது தந்தையே அவனை பிணையில்  விடுவிப்பார். விருந்தில் குடித்துவிட்டு வீடு திரும்பிக்கொண்டிருந்தபோது, கல்லூரி மாணவர்களின் ஒரு குழு அவனை அடித்து உதைக்கிறது. அப்போது அங்குவந்த சுசித்ரா ( ரக்சிதா )  அவனை மருத்துவமனைக்கு அழைத்துச் சென்று குருதி கொடுக்கிறாள். அவள் ஒரு காவல் ஆணையரின் மகள். இதன் பின்னர், சத்யா சுசித்ராவை காதலிக்கிறான். இது படத்தின் பிற்பகுதியில் சத்யா தைரியமாக எதிர்கொள்ளவேண்டிய பல சிக்கல்களுக்கு காரணமாகிறது. இறுதியில், அனைத்தும் சரியாகிறது. மேலும் இந்திய காவல் பணிக்கு தேர்ந்தெடுக்கபட்டதற்கான கடிதத்தையும் சத்யா பெறுகிறான்.

## நடிகர்கள்

* சிலம்பரசன் சத்யாவாக
* ரக்சிரா சுசித்ராவாக 
*  ஆஷிஷ் வித்யார்த்தி திலக்காக
*  எஸ். எஸ். ராஜேந்திரன் ஐ.எஸ்.பி.யாக 
* டெல்லி கணேஷ்  சொக்கலிங்கமாக
*  லிவிங்ஸ்டன் பூபதியாக
* ராதாரவி
* சுமித்ரா
* நீலிமா ராணி
* பெசன்ட் ரவி

## தயாரிப்பு
இந்த படம் துவக்கத்தில் தெலுங்கு பதிப்பை ஒட்டி *இடியட்* என்று பெயரிடப்பட்டது. ஆனால் பின்னர் பெயர் மாற்றப்பட்டது. ஏ. வெங்கடேஷ் இந்த படத்தை பூரி ஜகன்தாத்தின் 2002 ஆண்டைய கன்னட திரைப்படமான *அப்பு படத்தின் மறு ஆக்கமாக தயாரித்தார்.* இது தெலுங்கில் 2002 இல் *இடியட்* என மறு ஆக்கம் செய்யப்பட்டது. இயக்குநர் வெங்கடேஷ் இப்படத்தில் கிரண் ராத்தோட்டை நடிக்க வைக்க முதலில் ஆர்வமாக இருந்தார். ஆனால் பின்னர் படத்தின் மூன்று பதிப்புகளிலும் தோன்றிய ரக்சிதாவையே தேர்ந்தெடுத்தார். படம் தயாரிக்கும் போது, சிலம்பரசன் ஒரு கட்டிடத்தின் ஐந்தாவது மாடியில் இருந்து ஆபத்தான  தாவல் உட்பட தானே சொந்தமாக சாகச காட்சிகளில் நடித்தார்.

## வெளியீடு
*தம்* படமானது சிம்புவின் முதல் வணிக வெற்றிப் படமாகும்.

## இசை
படத்தில் தேவா இசையமைத்த எட்டு பாடல்கள் உள்ளன. சபேஷ் முரளி படத்தின் பின்னணி இசையை மேற்கொண்டார். அசல் தெலுங்கு திரைப்படமான இடியட்டில் இருந்து சாணக்யா, பொல்லாத படவா, மனசே பாடல்களின் மெட்டுகள் மீண்டும் பயன்படுத்தப்பட்டன. பா. விஜய் மற்றும் கபிலன் ஆகியோர் பாடல் வரிகளை எழுதினர்.

## குறிப்புகள்

பகுப்பு:மசாலாத் திரைப்படங்கள்
பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சிலம்பரசன் நடித்த திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:சுமித்ரா நடித்த திரைப்படங்கள்
சிவகேந்தியன்

***சிவகேந்தியன்*** (*Sivacanthion*) என்பது இந்தியா மியோசின் காலத்தில் அழிந்துபோன கொறிணி ஆகும். *சிவகேந்தியனின்* நவீன உலக முள்ளம்பன்றியைப் போன்றது. இருப்பினும் உடற்கூறியல் ஆய்வுகளின்படி இவை நேரடி மூதாதையர் அல்ல என்பதும், இந்தியத் துணைக் கண்டத்தில் அறியப்பட்ட ஹிஸ்ட்ரிசிடேயின் ஒரு கிளை என்று அறியப்படுகிறது.

நிலத்தில் வாழும் *சிவகேந்தியன்* தாவரங்களையும் பழங்களையும் சாப்பிடுகின்றன.

## மேற்கோள்கள்

## ஆதாரங்கள்

* டைனோசர்கள் மற்றும் வரலாற்றுக்கு முந்தைய உயிரினங்களின் உலக கலைக்களஞ்சியம் - டகல் டிக்சன்

பகுப்பு:பாலூட்டிகள்
வி. கே. பிரகாசு

**வி. கே. பிரகாஷ்** (பிறப்பு: அக்டோபர் 12, 1960) ஒரு இந்திய திரைப்பட இயக்குநரும், நடிகருமாவார். இவர் திரைப்படங்கள், இசைக் காணொளிகள் மற்றும் விளம்பரங்களை உருவாக்குகிறார். மேலும் மலையாள மொழியில் முக்கியமாக பணியாற்றுகிறார். ஆனால் தெலுங்கு, மராத்தி, கன்னடம் மற்றும் பாலிவுட் படங்களையும் இயக்கியுள்ளார். இவரது அறிமுக படமான *புனரதிவாசம்* (2000) மலையாளத்தில் சிறந்த திரைப்படத்திற்கான தேசிய திரைப்பட விருதையும், சிறந்த அறிமுக இயக்குனருக்கான கேரள மாநில திரைப்பட விருதையும் வென்றது . இவரது *நிர்ணயகம்* (2015) திரைப்படம் பிற சமூக பிரச்சினைகள் குறித்த சிறந்த படத்திற்கான தேசிய திரைப்பட விருதை வென்றது.

## ஆரம்ப கால வாழ்க்கை
பாலகாட்டில் ஒரு மலையாள குடும்பத்தில் பிறந்தார். தற்போது பெங்களூரில் உள்ள இவர், *டிரெண்ட்ஸ் ஆட்ஃபில்ம் மேக்கர்ஸ்* என்ற பெயரில் தனது சொந்த விளம்பர திரைப்பட தயாரிப்பு நிறுவனத்தை நடத்தி வருகிறார். விளம்பரத் திரையுலகில் தனது வாழ்க்கையைத் தொடங்குவதற்கு முன்பு திருச்சூர், கோழிக்கோடு பல்கலைக்கழகத்தில் படித்தார்.

## சொந்த வாழ்க்கை
இவர் சஜிதா என்பவரை மணந்தார். தம்பதியருக்கு காவ்யா என்ற மகள் உள்ளார்.

## குறிப்புகள்

## வெளி இணைப்புகள்
* 

பகுப்பு:1960 பிறப்புகள்
பகுப்பு:கன்னடத் திரைப்பட இயக்குநர்கள்
பகுப்பு:வாழும் மக்கள்
பகுப்பு:மலையாளத் திரைப்பட இயக்குநர்கள்
வீரமல்ல பிரகாசு

**வீலமல்ல பிரகாசு ராவ்** (Veeramalla Prakash) (1958 சனவரி 15 அன்று பிறந்தார்) தெலங்காணா பிரகாசு என்றும் அழைக்கப்படும் இவர் ஒரு வழக்கறிஞரும், எழுத்தாளரும், இந்தியாவின் அரசியல் கட்சியான தெலங்காணா இராட்டிர சமிதியின் இணை நிறுவனரும் ஆவார்.

தெலங்காணா இராட்டிர சமிதியின்  பொதுச் செயலாளராகவும் செய்தித் தொடர்பாளராகவும் பணியாற்றினார். இவர் தெலங்காணா முதலமைச்சரின் கொள்கை ஆலோசகராகவும், தெலங்காணா நீர்வள மேம்பாட்டுக் கழகத்தின் தலைவராகவும் உள்ளார்.  கட்சி உருவானதிலிருந்து தெலங்காணா மாநிலப் போராட்டத்தை வழிநடத்துவதில் இவர் தீவிர பங்கு வகித்தார். இவர் நீர்ப்பாசனத் துறையிலும், கொள்கை வகுப்பிலும் நிபுணராகக் கருதப்படுகிறார்.

## ஆரம்ப கால வாழ்க்கை
இவரது, முழுப்பெயர் வீரமல்ல பிரகாசு ராவ் என்பதாகும். இவர் முலுகு மாவட்டத்தின் (வாரங்கல்) பாலம்பேட்டில் இராஜா நரசிங்க ராவ், கௌசல்யா ஆகியோருக்கும் பிறாந்தார். இவரின் தந்தை ஐதராபாத் நிசாம் அரசிடம் பணிபுரிந்து வந்தார்.

## கல்வி
பாலம்பேட், நல்லகுந்தா, அனம்கொண்டா மற்றும் முலுக் அரசு பள்ளிகளில் தொடக்க, மேல்நிலை மற்றும் இடைநிலைக் கல்வியை முடித்தார். பின்னர் இவர் இடைநிலைக்கான ஏ.வி.வி இளையோர் கல்லூரியிலும், பட்டப்படிப்புக்காக சி.கே.எம் கல்லூரி (இளங்கலை அறிவியல்) ஆகியவற்றில் சேர்ந்தார், இவை இரண்டும் வாரங்கலில் மறைந்த சந்தா காந்தையா என்பவரால் நிறுவப்பட்ட உதவி கல்லூரிகள் ஆகும். இவர், 1981 இல் ஐதராபாத்திலுள்ள உசுமானியா பல்கலைக்கழகத்தில் தத்துவத்தில் முதுகலையையும், வாரங்கலின் ககாதியா பல்கலைக்கழகத்தில் சட்டமும் பெற்றார். பின்னர், ஆந்திராவின் உயர்நீதிமன்றத்தில் வழக்கறிஞராக தனது வாழ்க்கையைத் தொடங்கினார்.

## இயக்கங்கள்
இவர், 1969 - 1970 இல் 7 - 8 ஆம் வகுப்பு மாணவர்களாக இருந்தபோது தெலங்காணா தனி மாநில இயக்கத்தில் பங்கேற்றார். நெருக்கடி நிலைப் பிறகு தீவிர மாணவர்கள் மற்றும் புரட்சிகர இயக்கங்கள் மீது இவர் ஆர்வம் காட்டியுள்ளார். இந்திய விடுதலை வீரர் சத்தியமூர்த்தி உருவாக்கிய மக்கள் இயக்கத்தை நடத்தி வரும் கொண்டப்பள்ளி சீதாராமையாவை சந்தித்தார். இந்தியாவை விடுவிப்பதற்கான அவர்களின் தந்திரோபாயங்கள், உத்திகள் மற்றும் புரட்சியின் பாதை குறித்து வாதிட்டனர். மேலும், நிர்மூலமாக்கல் செயலை கடுமையாக விமர்சித்தார். பின்னர், ஜனநாயக மாணவர் இயக்கத்தில் ஜனநாயக மாணவர் அமைப்பின் செயலாளராக சேர்ந்தார். இது தரிமேலா நாகி ரெட்டி மற்றும் தேவுலப்பள்ளி வெங்கடேசுவர ராவ் ஆகியோரால் தொடங்கப்பட்டது.

## மேற்கோள்கள்

பகுப்பு:1959 பிறப்புகள்
பகுப்பு:வாழும் மக்கள்
பகுப்பு:பாரத் இராட்டிர சமிதி அரசியல்வாதிகள்
பகுப்பு:தெலங்காணா அரசியல்வாதிகள்
அமிக்

1976 கோடைக்கால ஒலிம்பிக்கின் சின்னம் **அமிக்** (*Amik*) ஆகும். அல்கொன்கின் மொழியில், அமிக் என்றால் "நீரெலி" என்று பொருள். இதற்குப் பெயரிடத் தேசிய அளவில் போட்டி ஒன்று நடைபெற்றது. இப்போட்டியின் முடிவில் “நீரெலி” அல்லது "அமிக்" சின்னமாகத் தேர்ந்தெடுக்கப்பட்டது, ஏனெனில் இது இப்போட்டியினை நடத்திய நாடான கனடாவுடன் தொடர்புடைய ஒரு விலங்காகும். நீரெலி என்பது கடின உழைப்பையும் குறிப்பதாகும்.

மொண்ட்ரியால் ஒலிம்பிக்கின் சின்னத்துடன் சிவப்பு பட்டை அல்லது மொண்ட்ரியால் ஒலிம்பிக் அமைப்புக் குழுவைக் குறிக்கும் பல வண்ண நாடாவுடன் அமிக் வலம் வந்தது. அமிக், ஜார்ஜஸ் ஹூயலின் வழிகாட்டுதலின்கீழ் கை செயின்ட்-அர்னாட், யுவன் லாரோச் மற்றும் பியர்-யவ்ஸ் பெல்லெட்டியர் ஆகியோரால் வடிவமைக்கப்பட்டது.

## மேற்கோள்கள்

பகுப்பு:ஒலிம்பிக் சின்னங்கள்
கோலா பெர்லிஸ்

**கோலா பெர்லிஸ்** *(Kuala Perlis)* மலேசியா, பெர்லிஸ் மாநிலத்தில் உள்ள ஒரு துறைமுகக் குறுநகரம். தீபகற்ப மலேசியாவில் மிக வடமேற்கில் அமைந்துள்ள நகரம். பெர்லிஸ் மாநிலத்தின் நுழைவாயில் நகரம் என்றும் அழைப்பதும் உண்டு.  கங்கார் நகரத்தில் இருந்து 13 கி.மீ. தொலைவில் அமைந்துள்ளது. இருப்பினும் இது ஒரு மீன்பிடி நகரம்.  

பெர்லிஸ் ஆற்றின் கரையோரத்தில் அமைந்து உள்ளது. தாய்லாந்து நாட்டில் இருக்கும் புக்கெட் நகரத்திற்கும்; லங்காவி தீவிற்கும் இங்கு இருந்துதான் படகுப் பயணச் சேவைகள் தொடங்குகின்றன. இங்கு கிடைக்கும் உள்ளூர் கடல் உணவு வகைகள் புகழ் பெற்றவை. 

## அமைவிடம்

இந்த நகரம் சதுப்பு நிலத்தின் மீது அமைந்து உள்ள நகரம். இங்கு மரக் கட்டைகளில் கட்டப்பட்ட சில பழைய மரக் கட்டிடங்கள்; பள்ளிவாசல்கள் உள்ளன. இவை இந்த நகரத்தின் சுற்றுலா ஈர்ப்புகளில் முக்கியமானவை ஆகும்.

இயற்கையின் அழகை ரசிக்க விரும்புகிறவர்கள், இங்குள்ள பெர்லிஸ் மாநில பூங்காவிற்குச் செல்லலாம். அங்கு பல வகையான பறவைகளைப் பார்க்கலாம். 

இந்த நகரத்தை மலிவான பொருட்களின் சொர்க்கம் என்றும் சொல்வார்கள். ஏன் என்றால் இந்த நகரம் பெர்லிஸ் தாய்லாந்துடன் எல்லையைப் பகிர்ந்து கொள்கிறது. 

பல உள்ளூர் மற்றும் தாய்லாந்து தயாரிப்புகளைப் பேரம் பேசி வாங்கிக் கொள்ளலாம். மலேசியா; தாய்லாந்து நாடுகளின் பார்வையாளர்களுக்குப் பிடித்த கடைவலம் இடமாகவும் திகழ்கிறது. இங்குதான் பெர்லிஸ் மாநில அருங்காட்சியகம் உள்ளது.

## மேற்கோள்கள்

பகுப்பு:பெர்லிஸ்
பகுப்பு:மலேசிய நகரங்கள்
மகர் மக்கள்

**மகர் மக்கள்** (**Magar**) நேபாளத்தின் மூன்றாவது பெரிய இனக்குழுவினர் ஆவர். 2011 நேபாள மக்கள் தொகை கணக்கெடுப்பின் படி,  நேபாள மக்கள்தொகையில் மகர் மக்கள் 7% ஆகவுள்ளனர்.
மேற்கு நேபாளத்தில் பாயும் கண்டகி ஆற்றின் மேற்கு கரைப்பகுதியில் அமைந்த  லும்பினி மாநிலத்தில் உள்ள குல்மி மாவட்டம்,  அர்காகாஞ்சி மாவட்டம் மற்றும் பால்பா மாவட்டங்களே மகர் மக்களின் தாயகம் ஆகும். மகர் மக்கள் மகாயான பௌத்தம், போன் பௌத்தம், ஷாமன் மதம் மற்றும் ஆவியுலகக் கோட்பாடுகளை பின்பற்றுகின்றனர். இம்மக்களின் பெரும்பாலோர் மகர் மொழியும், கைகே மொழியும் பேசுகின்றனர்.

 

## நேபாளத்தில் மகர் மக்கள்தொகை பரம்பல்
2011 நேபாள மக்கள் தொகை கணக்கெடுப்பின் படி  லும்பினி மாநிலம் மற்றும் கண்டகி பிரதேசங்களில் வாழும் மகர் மக்கள்தொகை 1,887,733 (7.1%) ஆகும். மகர் மக்கள்  லும்பினி மாநிலம் மற்றும் கண்டகி பிரதேசங்களில் உள்ள கீழ்கண்ட  மாவட்டங்களில் வாழ்கின்றனர்:
* பால்பா மாவட்டம் (52.3%)
* ரோல்பா மாவட்டம் (43.2%)
* மியாக்தி மாவட்டம் (39.5%)
* பியுட்டான் மாவட்டம் (32.6%)
* பாகலுங் மாவட்டம் (28.0%)
* தனஹு மாவட்டம் (26.9%)
* கிழக்கு ருக்கும் மாவட்டம் (23.8%)
* சியாங்ஜா மாவட்டம் (21.5%)
* குல்மி மாவட்டம் (20.7%)
* சுர்கேத் மாவட்டம் (18.9%)
* அர்காகாஞ்சி மாவட்டம்  (18.0%)
* நவல்பராசி மாவட்டம் (17.5%)
* சல்யான் மாவட்டம் (15.1%)
* சிந்துலி மாவட்டம் (14.9%)
* உதயபூர் மாவட்டம் (13.9%)
* தாங் மாவட்டம் (13.6%)
* டோல்பா மாவட்டம் (12.5%)
* கோர்க்கா மாவட்டம் (11.6%)
* ஒகல்டுங்கா மாவட்டம் (11.2%)
* ராமேச்சாப் மாவட்டம் (11.1%)
* பர்பத் மாவட்டம் (11.0%)
* ரூபந்தேஹி மாவட்டம்  (10.7%)
* தன்குட்டா மாவட்டம் (9.7%)
* தைலேக் மாவட்டம் (9.2%)
* ஜாஜர்கோட் மாவட்டம் (9.0%)
* காஸ்கி மாவட்டம் (8.6%)
* தாதிங் மாவட்டம் (8.5%)
* முஸ்தாங் மாவட்டம் (8.3%)

## தொழில் & அரசியல்
மகர் மக்களின் முக்கியத் தொழில் வேளாண்மை மற்றும் இராணுவச் சேவை ஆகும்.நேபாளம், இந்தியா மற்றும் ஐக்கிய இராச்சிய இராணுவத்தில் மகர் இன கூர்க்கா மக்கள் போர் வீரர்களாகப் பணிபுரிகின்றனர். 

கோத் படுகொலைகள் வரை நேபாள இராச்சியத்தின் முக்கிய அரசவைப் பிரபுக்களாக மகர் இனத் தலைவர்கள் இருந்தனர். மன்னர் பிரிதிவி நாராயணன் ஷா ஆட்சியிலும், பின்னரும் நேபாள இராச்சிய அரசவையில் ஆறு அமைச்சர்களில் ஒருவராக மகர் இனத் தலைவர் இருந்தார்.நேபாள இராணா வம்ச ஆட்சியின் போது மகர் இன மக்கள் அரசவையில் முற்றிலும்  புறக்கணிக்கப்பட்டார்கள்.

File:Magar Culture.jpg|thumb|266x266px|பாரம்பரிய உடை மற்றும் நகைகளில் மகர் இன இளைஞர்கள்
File:Abhiman Singh Rana Magar.jpg|thumb|நேபாள இராச்சியத்தின் தலைமை படைத்தலைவர் அபிமான் சிங் ராண மகர் 
File:Biraj Thapa Magar.jpg|thumb|225x225px|மன்னர் பிரிதிவி நாராயணன் ஷாவின் முதல் முதலமைச்சர் பிராஜ் தாபா மகர் 
File:Lakhan Thapa Magar.jpg|thumb|Lakhan Thapa Magar|லக்கன் தாபா மகர்


## அடிக்குறிப்புகள்

## மேற்கோள்கள்

## ஆதார நூற்பட்டியல்
* Acharya, Baburam, *Nepalako Samkshipta Itihasa* (A short history of Nepal), edited by Devi Prasad Bhandari, Purnima No. 48, Chaitra 2037 (March–April 1981), Chapter VII: 

## வெளி இணைப்புகள்
* Nepal Magar Association, Central Committee, Kathmandu Nepal.
* Magar Studies Center
* Magar Academic Group 
* The Magar language – Linguistics research – Folktales in Magar (Western) – Nepal

பகுப்பு:நேபாள இனக்குழுக்கள்
அது

**அது** (*Adhu*) என்பது 2004 ஆம் ஆண்டில் வெளிவந்த தமிழ் திகில் திரைப்படம். ஆகும். ரமேஷ் பாலகிருஷ்ணன் இயக்கிய இப்படத்தில் சினேகா முக்கியக் கதாபாத்திரமான ஆவி பிடித்த பெண்ணாக நடித்தார். அரவிந்த், புதுமுகம், சுகா, கசன் கான், விஜயன் ஆகியோர் துணைப் பாத்திரங்களிலும், அப்பாஸ் சிறப்புப் பாத்திரத்தில் நடித்துள்ளார்.. இப்பபடம், 2002 ஆம் ஆண்டு ஆங்காங் - தாய் - சிங்கப்பூர் திரைப்படமான *தி ஐ* என்ற திரைப்படத்தின் மறு ஆக்கம் ஆகும், இது பின்னர் அதே பெயரில் அமெரிக்காவில் மறு ஆக்கம் செய்யப்பட்டது. மேலும் *நைனா* என்ற பெயரில் இந்தியில், மறு ஆக்கம் செய்யப்பட்டது. இந்தியில் ஜெசிகா ஆல்பா, ஊர்மிளா மடோண்த்கர் ஆகியோர் முக்கிய கதாபாத்திரங்களில் நடித்தனர். அது படத்திற்கு யுவன் சங்கர் ராஜா இசையமைக்க, பி. செல்வகுமார் ஒளிப்பதிவு செய்ய, படமானது 20004 அக்டோபர் 15 அன்று வெளியிடப்பட்டது. இப்படமானது எதிர்மறையான விமர்சனங்களைப் பெற்று வணிகரீதியாக பெரும் இழப்பைச் சந்தித்தது.

## கதை
மீராவுக்கு (சினேகா) கயல்விழியின் (சுஹா) கண்களால் பொருத்தப்படுகின்றன. இது மற்றவர்களின் கண்களுக்குத் தெரியாத "விஷயங்களை" காட்டுகிறது. கயல்விழியின் ஆவியால் பாதிக்கபட்ட மீரா விஜயநகரத்திற்குச் செல்கிறாள். ஏனென்றால் கயல்விழியின் கதையையும் கிராமத் தலைவர் (விஜயன்) செய்த அநீதியையும் அறிந்து கொள்ளும்படி ஆவி அவளை உந்துகிறது.  கயல்விழியின் ஆவி தனக்கு அநீதி இழைத்தவர்களை  பழிவாங்க முயல்கிறது. இறுதியில் என்ன நடக்கிறது என்பதே கதையின் முடிவு.

## நடிகர்கள்
* சினேகா மீராவாக
* அரவிந்த்
*  சுகா கயல்விழியாக
* கசான் கான்
* விஜயன்
*  சரண்யா மீராவின் தாயாக
*  சண்முகராஜன் முத்துவாக
* ஆரியன் மந்திரவாதியாக
*  அப்பாஸ் மருத்துவர் ராஜாவாக (சிறப்புத் தோற்றம்)

## இசை
படத்திற்கான பின்னணி இசையை யுவன் சங்கர் ராஜா அமைத்தார். இது படத்தின் சில சிறப்பம்சங்களில் ஒன்றாகும் என்று கூறப்பட்டது. படத்தில் ஒரே ஒரு பாடல் மட்டுமே உள்ளது. அது இசைப்பதிவாக வெளியிடப்படவில்லை.

## மேற்கோள்கள்

## வெளி இணைப்புகள்
* தி இந்துவில் அது விமர்சனம்

பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:2004 தமிழ்த் திரைப்படங்கள்
பகுப்பு:சினேகா நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
சுகாசினி (தெலுங்கு நடிகை)

**சுகாசினி** (Suhasini) ஒரு இந்திய நடிகையாவார். இவர் முக்கியமாக தெலுங்கு மொழிப் படங்களில் தோன்றியுள்ளார். தெலுங்குத் திரையுலகில் 2003 ஆம் ஆண்டில் தனது நடிப்பு வாழ்க்கையைத் தொடங்கினார். இவர் தெலுங்கு படங்களில் முன்னணி மற்றும் துணை வேடங்களில் நடித்தார். தொலைக்காட்சியில் அறிமுகமாகும் முன் பல தமிழ் மற்றும் போச்புரித் திரைப்படங்களில் தோன்றினார்.

## தொழில்
இந்தியாவின் ஆந்திராவின் நெல்லூர் மாவட்டத்தைச் சேர்ந்தவர் . நடிகையும், இயக்குநருமான பி. ஜெயா இயக்கத்தில் வெளியான *சண்டிகாடு* என்ற படத்தின் மூலம் அறிமுகமானார். பின்னர் நான்கு தமிழ் படங்களில் நடித்தார். தனது முதல் தமிழ் படமான அது என்ற திகில் திரைப்படத்தில் இவர் ஒரு ஆவியாக நடித்தார். தி இந்து விமர்சகர் "மிகவும் வெளிப்படையானவர்" என்று குறிப்பிட்டார். பின்னர் இவர் *யக்னம்* என்ற தெலுங்குத் திரைப்படத்தின் மறு ஆக்கமான ராம நாராயணன் இயக்கத்தில் வெளிவந்த மண்ணின் மைந்தன் நடித்தார். இந்த படத்தில் இவரது நடிப்பு பற்றி, தி இந்து எழுதியது: "பாடல் காட்சிகளில் சுகா அழகாக இருக்கிறார். மேலும் உணர்ச்சிவசப்படுத்தவும் முயற்சித்துள்ளார்". நகைச்சுவை நடிகர் செந்திலின் மகன் நவீன் அறிமுகமான "உன்னை எனக்கு பிடிச்சிருக்கு" என்ற படத்தில் இவர் முக்கியக் கதாபாத்திரத்தில் நடித்தார். ஆனால், இவரது அனைத்து தமிழ் திட்டங்களும் தோல்வியடைந்தன.

## தெலுங்குத் திரை
பின்னர் இவர் தெலுங்குத் திரைபடங்களுக்குத் திரும்பினார். அடுத்த ஆண்டுகளில், *சுந்தரானிகி தோண்டரேக்குவா* போன்ற குறைந்த சுயவிவரப் படங்களில் நடித்தார். இதில் இவரது *சண்டிகாடு* படத்தில் தன்னுடன் நடித்த நடிகர் பாலாதித்யாவுடன் நடித்திருந்தார். *பின்னர், குணா*, *பிரேமா சரித்ரா*, *நெடுஞ்சாலை*, *சண்டாடி*  அல்லது *கோகிலா*, *பூக்கைலாஸ்*, *இலட்சுமி கல்யாணம்*, *பாண்டுரங்கடு*  , *புன்னமி நாகு* போன்ற திட்டங்களில் துணை வேடங்களில் தோன்றினார். இடையில்,  வெங்கட் பிரபு, எஸ்.பி.பி சரண் ஆகியோருடன் இணைந்து *ஞாபகம் வருதே* என்ற மற்றொரு தமிழ் வெளியீட்டைக் கொண்டிருந்தார். மேலும் *பா பேக சந்தமாமா* படத்தில் கன்னடத்திலும் அறிமுகமானார்.

## தொலைக்காட்சிகளில்
2010 ஆம் ஆண்டில், இவர் தொலைக்காட்சியில் இறங்கினார். தெலுங்குத் தொலைக்காட்சித் தொடரான *அபரஞ்சியில்* முக்கியக் கதாபாத்திரத்தில் நடித்தார். இத்தொடர் 300 வாரங்களை  நிறைவு செய்தது. இவர் நடித்திருந்த, *அனுபந்தாலு* (நடிகை மீனாவிற்கு மாற்றாக) இவருக்கு, சிறந்த நடிகைக்கான 2011 ஆந்திர சினிகோயர் விருதினை பெற்றுத்தந்தது. மேலும், *அஷ்ட சம்மா* என்ற தொடரிலும் ஒரு முன்னணி கதாபாத்திரங்களில் நடித்திருந்தார். "சிவசங்கரி" என்ற தமிழ் தொலைக்காட்சி தொடரிலும் நடித்தார். பிறகு, சூப்பர் குட் பிலிம்ஸின் தமிழ்த் திரைப்படமான பிள்ளையார் தெரு கடைசி வீடு  என்பதிலும், தெலுங்கு பக்தி படமான *சிறீ வாசவி வைபவம்*, ஆகியவற்றில் முக்கிய வேடங்களில் நடித்தார். மேலும், சுதீப் பாண்டேவுடன் இரண்டு போச்புரி படங்களில் நடித்தார்.

## திருமணம்
பிப்ரவரி 2015 இல், இவரது புதிய தொலைக்காட்சித் தொடரான *இத்தரு-அம்மாயிலு* ஜீ தெலுங்கில் தொடங்கியது. Http://www.zeetelugu.com/shows/iddaru-ammayilu  ஐப் பார்க்கவும்  . அதே ஆண்டில், இந்தத்தொடரில் தன்னுடன் இணைந்து நடித்த தர்மா என்ற துணை நடிகருடன் நிச்சயதார்த்தம் செய்து கொண்டார்.

## குறிப்புகள்

## வெளி இணைப்புகள்
* 

பகுப்பு:1985 பிறப்புகள்
பகுப்பு:தமிழ்த் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:தெலுங்குத் தொலைக்காட்சி நடிகைகள்
பகுப்பு:நெல்லூர் மாவட்ட நபர்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தெலுங்கு நடிகைகள்
பகுப்பு:வாழும் மக்கள்
கே. கே. எஸ். எம். தெகலான் பாகவி

**சேக் முகம்மது தெகலான் பாகவி** (*Sheik Mohamed Dhehlan Baqavi*) ஓர் தமிழக அரசியல்வாதி மற்றும் மார்க்க அறிஞர் ஆவார். இவர் அகில இந்திய முஸ்லிம் தனியார் சட்ட வாரியத்தின் உறுப்பினராகவும் உள்ளார். மேலும் இவர் இந்திய சமூக ஜனநாயகக் கட்சி (எஸ்டிபிஐ) என்ற அரசியல் கட்சியின் தேசிய துணைத்தலைவராகவும் உள்ளார். இவர் 2009 ஆம் ஆண்டில் இருந்து 2018 ஆம் ஆண்டு வரை தமிழ்நாடு எஸ்டிபிஐ கட்சியின் மாநில தலைவராக இருந்துள்ளார்.

## ஆரம்பகால வாழ்க்கை மற்றும் கல்வி
இவர் தமிழகத்தின் திருநெல்வேலி மாவட்டம் ஏர்வாடியில் 1971 ஆம் ஆண்டு பிறந்தார். இவர் ஆரம்பகால படிப்பை கன்னியாகுமரி தக்கலையில் படித்தார். பின்பு 1986 முதல் 1996 வரையில் வேலூர் மாவட்டத்தில் பாக்கியத் சாலிகத் அரபு கல்லூரியில் பட்டம் பெற்றார். கடந்த 2019 ஆம் ஆண்டு நாடாளுமன்ற தேர்தலில் அமமுக கூட்டணியில் மத்திய சென்னையில் போட்டியிட்டு 23,741 வாக்குகள் பெற்றார்.

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இசுலாமியத் தலைவர்கள்
பகுப்பு:இந்திய முஸ்லிம்கள்
பகுப்பு:தமிழ் முசுலிம் நபர்கள்
பகுப்பு:தமிழ்ப் பேச்சாளர்கள்
நெகிழிச் சாலைகள்

**நெகிழிச் சாலைகள்** என்று அறியப்படுவன முழுவதும் நெகிழியால் அல்லது நெகிழி சார்ந்த கூட்டுப் பொருட்களால் இழையப்படும் சாலைகள் ஆகும். ஆஸ்பால்ட் என்னும் பைஞ்சுதையால் இழையப்படும் சாலைகளில் இருந்து இவை வேறுபட்டவை.   

## வகைகள்
இரண்டு வகையான நெகிழிச் சாலைகள் புழக்கத்தில் உள்ளன.

* **நெகிழியினால் மட்டுமே இடப்படும் சாலைகள்** நுகர்வோர் பயன்படுத்தி எறிந்த நெகிழிக் குப்பைகளை பயன்படுத்துகின்றன.
* **நெகிழியோடு ஆஸ்பால்ட் கலவைச் சேர்த்து இடப்படும் சாலைகள்** நெகிழியை ஒரு கூட்டுப் பொருளாக மட்டும் பயன்படுத்துகின்றன.

## தொழில்நுட்ப வளர்ச்சி
**நெகிழியோடு ஆஸ்பால்ட் கலவைச் சேர்த்து இடப்படும் சாலைகள்** 2001 ஆம் இராசகோபாலன் வாசுதேவன் என்பவரால் அறிமுகப்படுத்தப்பட்டது. இவ்வகை சாலைகள் நெகிழி மறுசுழற்சிக்கு பெரிதும் பயன்படுகின்றன. ஆஸ்திரேலியா, இந்தோனேசியா, இந்தியா, ஐக்கிய அமெரிக்கா, ஐக்கிய இராச்சியம் மற்றும் பல்வேறு நாடுகள் இவ்வகை தொழில்நுட்பத்தை பயன்படுத்துகின்றன.

**நெகிழியினால் மட்டும் இடப்படும் சாலைகள்** 2018 ஆம் ஆண்டில் நெதர்லாந்து நாட்டில் முதன் முறையாக அதன் இரு முக்கிய நகரங்களில் மிதிவண்டி பாதைகளாக அமைக்கப்பட்டன. வால்க்கர் வெசல்ஸ், வேவின் மற்றும் டோட்டல் ஆகிய மூன்று நிறுவனங்களின் கூட்டுப் பெருமுயற்சியால் இது சாத்தியமானது. இதுவே உலகில் இடப்பட்ட முதல் நெகிழிச் சாலையாக கருதப்படுகிறது.

## மேற்கோள்கள்
 

பகுப்பு: சாலைகள் 
பகுப்பு: நெகிழிகள்
அனுமக்கொண்டா

**அனுமக்கொண்டா** (*Hanamkonda*) அல்லது **அனுமகொண்டா** என்றும் அழைக்கப்படும் இது இந்திய மாநிலமான தெலங்காணாவில் உள்ள அனுமக்கொண்டா மாவட்டத்தின் நிர்வாகத் தலைமையிட நகரம் ஆகும். இது வாரங்கல் பெருநகரப் பகுதியில் அமைந்துள்ள ஒரு அண்மைப் பகுதியாகும்.  இதை பெருநகர வாரங்கல் மாநகராட்சி நிர்வகிக்கிறது. 

## வரலாறு
பல நூற்றாண்டுகளாகத் தெலங்காணா மாநிலத்தை ஆண்ட காக்கத்திய வமசத்தின் மன்னர்கள் தங்கள் அடையாளங்களாக, புகழ்பெற்ற வாரங்கல் கோட்டை, ஆயிரம் தூண் கோயில் போன்றவைகளை விட்டுச் சென்றுள்ளனர். காக்கத்திய அரசர்களின் அசல் தலைநகரம் வாரங்கல் அல்ல என்பது தெரியவருகிறது. உண்மையில் அவர்கள் அறியப்படாத காரணங்களுக்காக தலைநகரை வாரங்கலுக்கு மாற்றினர். ஒரு மன்னன் தனது இராச்சியத்தை வாரங்கல் மலைக் கோட்டையிலிருந்து இயக்குவது மூலோபாய ரீதியாக சிறந்ததாக இருக்கலாம்.

வாரங்கல் வடக்குப் பகுதியிலிருந்து குறுகிய தொலைவிலிருந்த புறநகராக இது இருக்கிறது. கணபதி தேவனின் ஆட்சிக் காலத்தில் புதிய தலைநகரை வாரங்கலுக்கு மாற்றுவதற்கு முன்பு காக்கத்திய மன்னர்களின் பழைய தலைநகராக அனம்கொண்டா இருந்தது. அதைச் சுற்றியுள்ள மாவட்டம் கல்யாணி பேரரசின் ஒரு பகுதியாக இருந்த சப்பி சயிரா அல்லது சப்பி ஆயிரம் என்று அழைக்கப்பட்டது. இந்த நிலம் அன்மகொண்ட விசயா என்றும் குறிப்பிடப்பட்டது. இருப்பினும், உண்மையான சமசுகிருத பெயர் அனுமனாதாச்சலா அல்லது அனுமனின் மலை (அனுமன்) என்பதாகும். 

14 ஆம் நூற்றாண்டின் தொடக்கத்திலிருந்தே, நகரம் துக்ளக் வம்சத்தின் கீழ் தொடர்ச்சியான போர்களை எதிர்கொள்ள வேண்டியிருந்தது. கி.பி 1323 இல் முகம்மது பின் துக்ளக் இதைச் சுல்தான்பூர் என்று பெயர் மாற்றினார். இறுதியாக பாமினி சுல்தானகத்தின் எழுச்சியாலும், தலைநகரங்களை ஐதராபாத்தில் உள்ள கோல்கொண்டாவுக்கு மாற்றியதன் மூலம் நகரம் தனது பெருமையை இழந்தது. 

## ஆயிரம் தூண் ஆலயம்
இதன் சிறப்பு கி.பி 1163இல் உருத்ரா மன்னனால் கட்டப்பட்ட ஆயிரம் தூண் ஆலயம் ஆகும். கணபதி தேவனின் காலத்தில் வாரங்கலைப் புதிய நகரமாக மாற்றினார்.

## கலாச்சாரம்
12 ஆம் நூற்றாண்டில் காக்கத்திய மன்னர்களால் கட்டப்பட்டு பிரதான தெய்வமாக பத்மாக்சி (லட்சுமி) தெய்வத்திற்கு இக்கோயில் அர்ப்பணிக்கப்பட்டுள்ளது. 

காக்கத்திய வம்சத்தின் காலத்தில் ஆயிரம் தூண் ஆலயம் கட்டப்பட்டது. பின்னர் முஸ்லிம் படையெடுப்பாளர்களால் அழிக்கப்பட்டது. சிவன், விஷ்ணு, சூர்யதேவன் ஆகியோருக்கு அர்ப்பணிக்கப்பட்ட இந்த கோயில் திரிகூடாலயம் என்று அழைக்கப்படுகிறது. இங்கு பத்ரகாளிக்கென ஒரு கோயில் மலையடிவாரத்தில் அமைந்துள்ளது.

தன்னாட்சி கல்வி நிறுவனமான காகத்திய பல்கலைக்கழகம் இங்கு அமைந்துள்ளது. இது பல்கலைக்கழக மானியக் குழுவால் ஏற்கப்பட்டுள்ளது. 

## குறிப்புகள்

பகுப்பு:தெலங்காணாவில் உள்ள ஊர்களும் நகரங்களும்
பகுப்பு:அனுமக்கொண்டா மாவட்டம்
காகாதியா பல்கலைக்கழகம்

**காகாதியா பல்கலைக்கழகம்** (*Kakatiya University*) என்பது தெலுங்காணா மாநிலத்தில் வாரங்கலில் அமைந்துள்ள ஒரு பொது பல்கலைக்கழகம். இது செப்டம்பர் 12, 2017 அன்று இந்தியத் தேசிய மதிப்பீட்டு மற்றும் அங்கீகார குழுமத்தினால் "ஏ" தரம் பெற்றது. கலை, அறிவியல், வர்த்தகம் மற்றும் வணிக மேலாண்மை, சமூக அறிவியல், கல்வி, பொறியியல் மற்றும் மருத்துவ அறிவியல் துறைகளில் இளங்கலை மற்றும் முதுகலை நிலையில் சுமார் 120 பாடங்களைத் தெலுங்கானாவின் நான்கு மாவட்டங்களில் உள்ள பல்கலைக்கழக மற்றும் இணைப்புக் கல்லூரிகள் மூலம் வழங்குகிறது.  இப்பல்கலைக்கழகத்தில் 248 ஆசிரியர்களும் 622 ஊழியர்களும் பணியில் உள்ளனர்.

## கல்வியாளர்கள்
பல்கலைக்கழகத்தில் இருபத்தி எட்டு துறைகளைக் கொண்ட பதினொன்று உறுப்புக்  கல்லூரிகள் உள்ளன.  இப்பல்கலைக்கழகத்தில் 90,000 இளநிலை மாணவர்களும் 8,000 முதுநிலை மாணவர்களும் சுமார் 850 ஆராய்ச்சி மாணவர்களும் உள்ளனர்.

முதன்முறையாகத் தெலுங்கானாவில், பணியிலிருக்கும் ஆசிரியர்கள் மற்றும் அரசு ஊழியர்களுக்காக முதுநிலை அறிவியல் படிப்புகள் (எம்.எல்.ஐ.எஸ்.சி மற்றும் எம்.சி.ஜே, மிமிக்ரியில் பட்டயம், ஆங்கிலத்தில் தகவல் தொடர்பு திறன் சான்றிதழ் படிப்பு, எம்.எஸ்சி. (சுற்றுச்சூழல் அறிவியல்), பி.டெக். மற்றும் எம்.எஸ்சி. (உளவியல்) படிப்பதற்கு வழிவகை செய்துள்ளது.

பல்கலைக்கழகம் ஆசிரியர் மற்றும் அறிஞர்களின் தனிப்பட்ட மற்றும் கூட்டு ஆராய்ச்சியை ஊக்குவிக்கிறது. 20 மார்ச் 2018 அன்று, காகாதியா பல்கலைக்கழகம் உட்பட 21 மாநில பல்கலைக்கழகங்களுக்கு புது தில்லியில் உள்ள பல்கலைக்கழக மானியக் குழு தன்னாட்சி வழங்கியது. பில்லி ஆல்ஃபிரட் ஜேம்ஸ் அறக்கட்டளை வருடாந்திர சொற்பொழிவின் மூலம் பொதுத்துறை நிர்வாகிகள் தங்கள் நிலைப்பாட்டில் புது முடிவு எடுக்க வழிவகுக்கின்றது.

## துணைவேந்தர்கள்

## குறிப்பிடத்தக்க முன்னாள் மாணவர்கள்

* டி.ஹரீஷ் ராவ் ,  அரசியல்வாதி
* வி. ராம்கோபால் ராவ், பி.டெக் 1986, ஐ.ஐ.டி டெல்லியின் இயக்குநர் 

## மேற்கோள்கள்

## வெளி இணைப்புகள்

* 

பகுப்பு:இந்தியப் பல்கலைக்கழகங்கள்
எம். ஜி. ஆர் - ஜெயலலிதா கோவில்

**எம். ஜி. ஆர் - ஜெயலலிதா கோவில்**, இந்தியாவின், தமிழ்நாட்டின், மதுரை மாவட்டம், திருமங்கலம் வட்டம், தே. கல்லுப்பட்டி ஊராட்சி ஒன்றியம், டி. குண்ணத்தூர் ஊராட்சியில் அமைந்துள்ளது. தமிழக வருவாய் மற்றும் பேரிடர் மேலாண்மைத் துறை அமைச்சர் ஆர். பி. உதயகுமார் முயற்சியில், டி. குண்ணத்தூர் கிராமத்தில் நிறுவப்பட்ட இக்கோயிலை தமிழக முதலமைச்சர் எடப்பாடி க. பழனிசாமி மற்றும் துணை முதலமைச்சர் ஒ. பன்னீர் செல்வம் ஆகியோரால் 30 சனவரி 2021 அன்று திறந்து வைக்கப்பட்டது.

## வரலாறு
தமிழக வருவாய்த்துறை மற்றும் பேரிடர் மேலாண்மை துறை மற்றும் தகவல் தொழில் நுட்பத்துறை அமைச்சர் ஆர். பி. உதயகுமார் ஏற்பாட்டில், ஜெயலலிதா பேரவை மற்றும் அம்மா அறக்கட்டளை சார்பாக, மதுரை மாவட்டம், திருமங்கலம் தொகுதிக்குட்பட்ட டி. குன்னத்தூரில் ரூபாய் 80 கோடி செலவில் மறைந்த தமிழக முதல் அமைச்சர்களான எம். ஜி. ஆர் மற்றும் ஜெயலலிதாவுக்கு டி. குண்ணத்தூர் கிராமத்தில் கோவில் கட்டப்பட்டது. சுமார் 12 ஏக்கர் நிலபரப்பில் அமைந்த இக்கோயிலில் முன்னாள் முதல்-அமைச்சர்கள் எம்.ஜி.ஆர் மற்றும் ஜெயலலிதாவின் 7 அடி உயர முழு உருவ வெண்கலச்சிலைகள் நிறுவப்பட்டுள்ளன. ஒவ்வொரு சிலையும் 400 கிலோ எடை கொண்டதாகும்.

எம். ஜி. ஆர் மற்றும் ஜெயலலிதா ஆகியோரின் வெண்கலச் சிலைகளை அமைச்சர் ஆர்.பி.உதயகுமார்  14 சனவரி 2021 அன்று  பிரதிஷ்டை செய்தார். இதைத்தொடர்ந்து தினமும் பல்வேறு பூஜைகள் மற்றும் யாகசாலை பூஜைகள் செய்யப்பட்டது. இத்திருக்கோவிலை முதலமைச்சர் க.  பழனிசாமி, துணை முதல்-அமைச்சர் ஒ. பன்னீர்செல்வம் ஆகியோர் 30 சனவரி 2021 அன்று திறந்து வைத்தனர். பின்னர் எம். ஜி. ஆர் மற்றும் ஜெயலலிதா சிலைகளுக்கு குடமுழுக்கு நடைபெற்றது.

## மேற்கோள்கள்

## வெளி இணைப்புகள்
*  எம்ஜிஆர்., ஜெயலலிதா கோயிலை திறந்து வைத்தார் முதல்வர் பழனிசாமி - காணொலி

பகுப்பு:மதுரை மாவட்டத்திலுள்ள கோயில்கள்
பகுப்பு:எம். ஜி. ஆர்
பகுப்பு:ஜெயலலிதா
டி. குண்ணத்தூர்

**டி. குண்ணத்தூர்**,  இந்தியாவின் தமிழ்நாட்டின் மதுரை மாவட்டம், திருமங்கலம் வட்டம், தே. கல்லுப்பட்டி ஊராட்சி ஒன்றியம், டி. குண்ணத்தூர் ஊராட்சியில் உள்ள கிராமம் ஆகும். டி. குண்ணத்தூர் கிராமம், திருமங்கலம் சட்டமன்றத் தொகுதிக்கும், விருதுநகர் மக்களவைத் தொகுதிக்கும் உட்பட்டது. இதன் அஞ்சல் சுட்டு எண் 625708 ஆகும்.

## அமைவிடம்
டி. குண்ணத்தூர், திருமங்கலம் - தே. கல்லுப்பட்டிச் செல்லும் நெடுஞ்சாலை மீது அமைந்துள்ளது. இது திருமங்கலத்திலிருந்து 15 கி.மீ. தொலைவிலும், தே. கல்லுப்பட்டியிலிருந்து 5 கி.மீ. தொலைவிலும் உள்ளது. 
## தொழில்கள்
டி. குண்ணத்தூர் கிராமத்தில் ஒரு தொடக்க வேளாண்மை கூட்டுறவு சங்கம் உள்ளது. மேலும் தேவாங்கர் சமூகத்தினர் கைலி துணி நெய்வதற்கு ஒரு கைத்தறி நெசவாளர் கூட்டுறவுச் சங்கம் உள்ளது. கிராமத்தின் முக்கியத் தொழில் வேளாண்மை மற்றும் கைலி நெசவுத் தொழில்கள் ஆகும்.

## கோவில்கள்
* கிருஷ்ண கொண்டம்மாள் ரகுபதி கொண்டம்மாள் கோவில் 
* எம். ஜி. ஆர் - ஜெயலலிதா கோவில்

## மேற்கோள்கள்


பகுப்பு:மதுரை மாவட்டத்திலுள்ள கிராமங்கள்
கண்ணம்மா (2005 திரைப்படம்)

**கண்ணம்மா** (*Kannamma*) என்பது 2005 ஆம் ஆண்டு வெளிவந்த இந்திய தமிழ்த் திரைப்படம் ஆகும். எஸ். எஸ். பாபா விக்ரம் இயக்கிய இப்படத்தில் முதன்மைப் பாத்திரத்தில் மீனா நடிக்க, பிரேம் குமார், போஸ் வெங்கட் ஆகியோர் பிறபாத்திரங்களில்   நடித்துள்ளனர். இப்படம் தெலுங்கில் *லட்சுமி சௌபாக்யவதி* என்று பெயரில் மொழிமாற்றம் செய்யப்பட்டது. இப்படத்தின் திரைக்கதையை மு. கருணாநிதி எழுதினார்.

## கதை
கண்ணம்மா ( மீனா ) என்பவள் ஒரு பணக்கார மருத்துவ மாணவி.   அவளது ஓட்டுநர் பாபு ( கராத்தே ராஜா ) நடத்தும் அமில வீச்சு தாக்குதலில் இருந்து அவளை ஆனந்தன் (பிரேம் குமார்) காப்பாற்றுகிறான். இதன் பிறகு ஆனந்தனை கண்ணம்மா  காதலிக்கிறாள். அதன்பிறகு இருவர் வாழ்விலும் ஏற்படும் சிக்கல்கள் ஏற்படுகின்றன. அதில் இருந்து எவ்வாறு மீண்டனர் என்பதே கதையின் முடிவாகும்.

## நடிகர்கள்

## இசை
இப்படத்திற்கு எஸ். ஏ. ராஜ்குமார் இசையமைத்தார். பாடல்களை  ஸ்டார் மியூசிக் வெளியிட்டது.

## வரவேற்பு
*[[ரெடிப்.காம்|ரெடிஃப்]]* எழுதியது, "2005 ஆம் ஆண்டில், அதாவது இன்றைக்கு திரைப்படங்கள் எவ்வாறு எடுக்கப்படுகின்றன என்பது குறித்து இயக்குநர் தன்னைப் புதுப்பித்துக்கொள்ளவில்லை என்பது படத்தில் தெளிவாகத் தெரிகிறது. இந்த படம் 1960 களின் முற்பகுதியில் தயாரிக்கப்பட்டிருந்தால் சிறப்பாக இருந்திருக்கலாம் ". *திரைப்படம் குறித்து* பாலாஜி பி எழுதியது "இது ஒரு அரசியல் நையாண்டி அல்ல, கதாநாயகியின் பெயரை படத்தின் பெயராக  வைத்திருந்தாலும், சமூக ரீதியாக பொருத்தமான படம். அவரது [கருணாநிதி] உரையாடல்கள் சில இடங்களில் பிரகாசிக்கின்றன, ஆனால் பெரும்பாலானவை, கொடூரமான திரைக்கதை, மோசமான பாத்திரப் படைப்பால் பொருத்தமற்றுள்ளது. "  *இண்டியாகிளிட்ஸ்* எழுதியது "படம் தேசியம், சாதி, வகுப்புகளிடையே நல்லிணக்கம் பற்றிய செய்திகளைக் கொண்டுள்ளது. ஆனால் இது சில பிழைகளினால் எதிர்பார்த்த விளைவை ஏற்படுத்தவில்லை. " 

## குறிப்புகள்

பகுப்பு:மு. கருணாநிதி திரைக்கதை எழுதிய திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2005 தமிழ்த் திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
குருதேவா

**குருதேவா** (*Gurudeva*) என்பது  2005 ஆம் ஆண்டு வெளிவந்த தமிழ் காதல் நாடக திரைப்படம் ஆகும். ஜாஃபர் இயக்கிய இப்படத்திற்கு, சபேஷ் முரளி இசை அமைக்க, கே. கலியமூர்த்தி தயாரித்தார். இப்படத்தில்  ஜெய் ஆகாஷ் உடன் பிரணதி, நாசர், இளவரசு, ரியாஸ் கான், கலைப்புலி எஸ். தாணு, முத்துக்காளை ஆகியோர் நடித்துள்ளனர். இந்த படம் ஸ்ரீசெல்வ முத்துகுமர மூவிசின் பதாகையின் கீழ் 2005 ஏப்ரல் முதல் நாளன்று வெளியிடப்பட்டது.

## கதை
இப்படமானது ஒரு தெரு ரவுடிக்கு  பணக்காரரின் வாரிசு மீதான காதல் பற்றியது. குரு ( ஜெய் ஆகாஷ் ) ஒரு தெரு ரவுடி, குருவின் ஆலோசகராக இருக்கும் ஊனமுற்றவரான மாரி ( நாசர் ) என்பவருக்குச் சொந்தமான ஒரு வாகன பழுது பார்க்கும் கடையில் எப்போதும் இருப்பவர். அவர்கள் காதல் என்ன ஆனது என்பது கதையின் முக்கியமான அம்சமாகும்.

## நடிகர்கள்

* ஜெய் ஆகாஷ் குருவாக
* தேவாவாக பிரணதி
*  நாசர் மாரியாக
* இளவரசு
* ரியாஸ் கான்
* கலைபுலி எஸ். தாணு
* முத்துக்காளை

## வெளியீடு
படம் பிப்ரவரி 14 அன்று வெளியிட திட்டமிடப்பட்டிருந்தது என்றாலும் வெளியீடு தாமதமானது. குறைந்த செலவில் தயாரிக்கப்பட படங்களான *கிரிவலம்* மற்றும் *[[தகதிமிதா]]* ஆகியவற்றுடன் இப்படம் வெளியானது. வணிக ரீதியாக நல்ல வரவேற்பைப் பெறவில்லை.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2005 தமிழ்த் திரைப்படங்கள்
கிரிவலம் (திரைப்படம்)

**கிரிவலம்** (*Girivalam*) என்பது  2005 ஆம் ஆண்டு வெளியான தமிழ் காதல் திகில், நாடகத் திரைப்படம் ஆகும். சிவ்ராஜ் இயக்கிய இப்படத்தில் சாம், ரிச்சர்ட், ரோஷினி ஆகியோர் முக்கிய வேடங்களில் நடித்துள்ளனர்.

## கதை
அர்ஜுன் ( ஷாம் ) ஒரு நடனக் குழுவின் தலைமைப் பொறுப்பில் உள்ளான்.  குழுவில் உள்ள நடனக் கலைஞர்களில் ஒருவரான பிரியா ( ரோஷினி ) அவரை காதலிக்கிறாள். இந்த நடனப் போட்டியில் கலந்து கொண்டு வெள்ளிபெற விரும்புகிறது குழு அவர்களின் நோக்கம் என்ன ஆனது என்பதே கதை.

## நடிகர்கள்

*சாம் அர்ஜுன்
*ரிச்சர்ட் கிரிபிரசாத்
*ரோசினி பிரியாவாக
*அனாமிகா சுவேதாவாக
*சார்லி பாவாடையாக
*ரமேஷ் கண்ணா கௌரிசங்கராக
*ஒபெத் மைக்கேல்
*கிருஷ்ணா
*இன்னாயத்
*யுவன் சங்கர் 
*டெலிபோன் சுப்பிரமணி
*இராஜேஷ்
* ஜப்பான் குமார்

## தயாரிப்பு
இந்த படத்தை சிவ்ராஜ் இயக்கியுள்ளார், அவர் இதற்கு முன்பு *[[அடிதடி (திரைப்படம்)|அடிதடி]]* (2004) என்ற படத்தையும் இரண்டாவதாக *[[காதல் கிறுக்கன்]]* (2003) படத்தையும் இயக்கினார். இது *ஹம்ராஸ்* (2002) என்ற இந்தி திரைப்படத்தின் மறு ஆக்கம் ஆகும்.  இப்படத்தில் சாம் எதிர்மறை பாத்திரத்தில் நடித்தார்.  *[[இயற்கை (திரைப்படம்)|இயற்கை]]* (2003) படத்தில் அவர் நடிப்பதற்கு முன் இந்த படத்தில் சாம் நடித்தார்.

## இசை
இப்படத்திற்கு தேவா இசையமைக்க, பாடல் வரிகளை பிறைசூடன், சினேகன், பா. விஜய் ஆகியோர் எழுதினர்.

## வெளியீடு
இப்படமானது குறைந்த செலவில் தயாரிக்கபட்ட படங்களான *[[குருதேவா]]* மற்றும் *[[தகதிமிதா]]* ஆகியவற்றுடன் வெளியான இப்படம் வணிகரீதியாக நல்ல வரவேற்பைப் பெறவில்லை.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:2005 தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
சோழவரம் வானூர்தித் தளம்

**சோழவரம் வானூர்தித் தளம்** (Cholavaram Airbase) என்பது சென்னையின் சோழவரம் அருகே உள்ள பயன்படுத்தப்படாத விமான நிலையமாகும். இது முன்னதாக இரண்டாம் உலகப் போரின்போது இராயல் விமானப்படையால் ஒரு விமானத்தளமாக இயக்கப்பட்டது. போருக்குப் பிறகு, வான்வழிப் பாதை இழுவைப் பந்தயத்திற்கான இடமாக மாற்றப்படும் வரை அது கைவிடப்பட்டிருந்தது. குறிப்பிடத்தக்க நிகழ்வாக, பிரபல மலையாள நடிகர் ஜெயன் 1980 நவம்பர் 16 அன்று தனது கோலிலக்கம் திரைப்படத்தின் படப்பிடிப்பின் போது உலங்கூர்தி விபத்தில் இறந்தார்.

உள்ளூர்வாசிகளால் சட்டவிரோதமாக ஆக்கிரமிக்கப்பட்டிருந்த நிலங்களை இந்திய இராணுவம் பின்னர் மீட்டது.    இராணுவம் அந்தப் பகுதியையும் மீதமுள்ள வான்வழிப் பகுதியையும் ஒரு கண்காணிப்பு தளமாகப் பயன்படுத்தியது.  வணிக விமானங்களுக்கான விமானநிலையத்தை இரண்டாம் தரையிறங்கும் இடமாகப் பயன்படுத்தவும் திட்டங்கள் இருந்தன. 

உதான் திட்டத்தின் கீழ் புதிய விமான நிலையத்தை நிர்மாணிப்பதற்கான திட்டங்களுடன் 2020 ஆம் ஆண்டில் இந்த வான்வழிப் பாதையை இந்திய அரசு கையகப்படுத்தியது.

## மேற்கோள்கள்

பகுப்பு:தமிழ்நாட்டு வானூர்தி நிலையங்கள்
சந்திரசேகரன் நாயர் விளையாட்டரங்கம்

**சந்திரசேகரன் நாயர் விளையாட்டரங்கம்** (Chandrasekharan Nair Stadium) என்பது இந்தியாவின் கேரளாவின் திருவனந்தபுரத்தில் அமைந்துள்ள ஒரு முக்கிய கால்பந்து மைதானம் ஆகும். இந்த விளையாட்டரங்கம் **காவல்துறை விளையாட்டரங்கம்** என்றும் அழைக்கப்படுகிறது. இந்த அரங்கம் கேரளாவின் முதல் காவல் ஆய்வாளர் ஜெனரல் என். சந்திரசேகரன் நினைவாக 1956 ஆம் ஆண்டில் கட்டப்பட்டது**.**  விளையாட்டரங்கம் , வடிகால்களை வாருதல் மற்றும் மறுசீரமைத்தல், புதிய 6 வழிச்சாலையான செயற்கைத் தடத்திற்கு இடமளிக்கும் வகையில் விளையாட்டு அரங்கை மறுசீரமைத்தல், தேவைக்கேற்ப பார்வையாளர்களின் படிகளை அகற்றுவது மற்றும் புதுப்பித்தல், பாதையில் புதிய சங்கிலி இணைப்பு வேலி அமைத்தல், 35 ஆவது தேசிய விளையாட்டுக்கான புள்ளிகள் அறிவிப்புப் பலகையை அமைத்தல் மற்றும் கட்டமைத்தல் ஆகிய பணிகளுடன் அதன் தற்போதைய கால்பந்து மைதானமானது புதுப்பிக்கப்பட்டது.    
வலது|thumb| சந்திரசேகரன் நாயர் விளையாட்டரங்கம் (இடது) மற்றும் பல்கலைக்கழக விளையாட்டரங்கம் (வலது) ஆகியவற்றின் தோற்றம்
இடது|thumb| கேரளாவின் திருவனந்தபுரத்தில் உள்ள சந்திரசேகரன் நாயர் விளையாட்டரங்கத்தில் 35 ஆவது தேசிய விளையாட்டுக்கான களரிபயாட்டு செயல்விளக்கம்

## மேற்கோள்கள்

## வெளி இணைப்புகள்

* 

பகுப்பு:கேரளத்தில் விளையாட்டு
பத்மாட்சி கோயில்

**(பத்மாட்சி கோயில்** (Padmakshi Temple) என்பது இந்திய மாநிலமான தெலங்காணாவில் வாரங்கல் பகுதியில் அமைந்துள்ள ஒரு அண்மைப்பகுதியான அனம்கொண்டாவில் அமைந்துள்ள ஒரு பழைமையான ஒரு கோயிலாகும். இங்கு, 12ஆம் நூற்றாண்டில் காக்கத்திய மன்னர்களால் கட்டப்பட்டு பிரதான தெய்வமாக பத்மாட்சி (லட்சுமி) தெய்வத்திற்கு இக்கோயில் அர்பணிக்கப்பட்டுள்ளது.

## வரலாறு
பத்மாட்சி குட்டா அல்லது கடலாலய பசாதி என்பது அனமகொண்டா நகரின் மையத்தில் ஒரு மலையடிவாரத்தில் அமைந்துள்ள பத்மாவதி தேவிக்கு அர்ப்பணிக்கப்பட்ட ஆலயத்தில் அமைந்துள்ள ஒரு சமண கோவிலாகும். இது முதலில் காக்கத்தியர்கள் ஆட்சிக் காலத்தில் கட்டப்பட்டது. காக்கத்திய மன்னர்கள் ஆலயத்தை புதுப்பித்து நிறுவும் வரை, முன்பு இது ஒரு ‘பசாதி’யாக (சமண கோவில்) இருந்தது. கருவறையில், ஒரு பெரிய தீர்த்தங்கர பார்சுவநாத் உருவம் உள்ளது. வலதுபுறத்தில் யக்ச தரனேந்திரனும், இடதுபுறம் பத்மாவதி (லட்சுமி) தெய்வமும் உள்ளன.  உருவங்கள் அனைத்தும் பாறையிலிருந்து செதுக்கப்பட்டவை. தற்போது மீட்டெடுக்கப்பட்டு வர்ணம் பூசப்பட்டுள்ளன. 

இந்த கோவிலில் சமண தீர்த்தங்கரருக்கும், பிற சமண தெய்வங்களுக்கும் சிற்பங்கள் உள்ளன.  

வருடத்திற்கு ஒரு முறை, புகழ்பெற்ற பதுகம்மா விழாவை கொண்டாட பெண்கள் இங்கு கூடிது பத்மாட்சி மலையின் அடிவாரத்தில் உள்ள குளங்களில் பூக்களை தூவுகிறார்கள் . 

## கட்டிடக்கலை
கோயிலின் விதிவிலக்கான அம்சம் அன்னகொண்டா தூண் என்று அழைக்கப்படும் ஒரு தூணின் சுவாரசியமான நான்கு முகங்கள் ஆகும். இது கருங்கல்லால் செய்யப்பட்ட நாற்கர நெடுவரிசையாகும். இது கோயிலின் நுழைவாயிலில் உள்ளது. 

## புகைப்படங்கள்

Painting of Godess Padmakshi.jpg|பத்மாட்சி குட்டாவில் பத்மாட்சி தேவியின் ஓவியம்
Jain Tirthankara Relief at Padmakshi Gutta 02.jpg|பார்சுவநாத் சிலை
படிமம்:Jain Tirthankara Reliefs at Padmakshi Gutta 04.jpg|பத்மாட்சி குட்டாவில் சமண தீர்த்தங்கர நிவாரணங்கள்
Jain Tirthankara Reliefs at Padmakshi Gutta 05.jpg|பத்மாட்சி குட்டாவில் சமண தீர்த்தங்கர நிவாரணங்கள்
படிமம்:Jaina Inscriptions at Padmakshi Temple 01.jpg|பத்மாட்சி குட்டாவில் சமண தீர்த்தங்கர நிவாரணங்கள்


## குறிப்புகள்

## வெளி இணைப்புகள்
*

பகுப்பு:தெலங்காணாவில் உள்ள இந்துக் கோயில்கள்
பகுப்பு:Coordinates on Wikidata
மெர்ரால்

**மெர்ரால்** (Merraul) என்பது இந்திய மாநிலமான பீகாரில் மேற்கு சம்பரன் மாவட்டத்தில் உள்ள ஒரு கிராமமாகும்.

## புள்ளிவிவரங்கள்
2011 இந்திய மக்கள் தொகை கணக்கெடுப்பின்படி, மெர்ராலில் 135 வீடுகளில் 802 மக்கள் தொகை இருந்தது. இந்த மக்கள் தொகையில் 54.23% ஆண்களும், பெண்கள் 45.76% ஆகவும் உள்ளனர். மெர்ராலின் சராசரி கல்வியறிவு விகிதம் 62.6% ஆகும், இது தேசிய சராசரியான 74% ஐ விடக் குறைவு: ஆண் கல்வியறிவு 57.17%, மற்றும் பெண் கல்வியறிவு 42.82% ஆகவும் உள்ளது. மக்கள் தொகையில் 11.4% பேர் 6 வயதுக்குட்பட்டவர்கள். 

## மேற்கோள்கள்

பகுப்பு:Coordinates on Wikidata
பகுப்பு:பீகார் மாநிலத்திலுள்ள ஊர்களும் நகரங்களும்
பெர்லிஸ் நதி

**பெர்லிஸ் நதி** (மலாய்: *Sungai Perlis*) மலேசியாவின் பெர்லிஸ் மாநிலத்தில் உள்ள ஒரு நதி.  இது ஒரு சின்ன நதிதான். ஆனாலும் பெர்லிஸ் மாநிலத்தைப் பொறுத்த வரையில், அதன் வேளாண்மை உற்பத்திப் பொருட்களைக் கோலா பெர்லிஸ் துறைமுகத்திற்குக் கொண்டு செல்வதில் பெரும் பங்காற்றி வருகிறது. இந்த நதியை நம்பி பல ஆயிரம் குடும்பங்களின் வாழ்வதாரங்கள் பயணிக்கின்றன. 

இந்த நதியின் நீளம் 11.8 கி.மீ. இது பெர்லிஸ் மாநிலத்தில் 4-ஆவது நீளமான நதியாகத் திகழ்கிறது. 11-வது மலேசியத் திட்டத்தின் கீழ், கோலா பெர்லிஸ் முதல் கங்கார் வரையிலான நதிப் பகுதியில் 11 கி.மீ தொலைவிற்கு அபிவிருத்தி செய்யப்பட்டு அழகுபடுத்தப்பட்டு உள்ளது

## மேலும் காண்க
**[[மலேசிய ஆறுகளின் பட்டியல்]]**

## மேற்கோள்கள்

பகுப்பு:மலேசிய ஆறுகள்
பகுப்பு:பெர்லிஸ்
அம்பேத்கர் நகர் மருத்துவமனை, புதுதில்லி

thumb| 2013 ஆகஸ்ட் மாதம் புதுதில்லியில் உள்ள அம்பேத்கர் நகர் மருத்துவமனையின் மாதிரியை ஆய்வு செய்யும் மத்திய சுகாதார அமைச்சரும் டெல்லி முதல்வரும்.
**அம்பேத்கர் நகர் மருத்துவமனை** (Ambedkar Nagar Hospital) என்பது புதுதில்லியின் அம்பேத்கர் நகர் சட்டமன்றத் தொகுதியில் உள்ள பொது மருத்துவமனையாகும். 2013ஆம் ஆண்டில் மத்திய சுகாதார மற்றும் குடும்ப நலத்துறை அமைச்சர் குலாம் நபி ஆசாத் மற்றும் டெல்லி முதல்வர் ஷீலா தீட்சித் ஆகியோர் அடிக்கல் நாட்டினர். 2020ஆம் ஆண்டில், ஆகஸ்ட் 9ஆம் தேதி டெல்லி முதல்வர் அரவிந்த் கெஜ்ரிவால் மருத்துவமனையை திறந்து வைத்தார். 

## மேற்கோள்கள்

பகுப்பு:தில்லியில் உள்ள கட்டிடங்கள்
பார்மர் மருத்துவக் கல்லூரி

**பார்மர் மருத்துவக் கல்லூரி** (Barmer Medical College) என்பது இந்தியாவின் இராஜஸ்தானில் உள்ள பார்மரில் உள்ள ஒரு முழுமையான மூன்றாம் நிலை மருத்துவக் கல்லூரி ஆகும். இது 2019 ஆம் ஆண்டில் நிறுவப்பட்டது. கல்லூரி மருத்துவம் மற்றும் அறுவை சிகிச்சை இளங்கலை (எம்பிபிஎஸ்) பட்டம் அளிக்கிறது. செவிலியர் மற்றும் இணை மருத்துவப் படிப்புகளும் வழங்கப்படுகின்றன. இந்த கல்லூரி ராஜஸ்தான் சுகாதார அறிவியல் பல்கலைக்கழகத்துடன் இணைக்கப்பட்டுள்ளது மற்றும் இந்திய மருத்துவக் கழகத்தால் அங்கீகரிக்கப்பட்டுள்ளது. கல்லூரிக்கான மாணவர் தேர்வு தேசிய தகுதி மற்றும் நுழைவுத் தேர்வு மூலம் தகுதியின் அடிப்படையில் செய்யப்படுகிறது. கல்லூரி ஆகஸ்ட் 2019 முதல் இளங்கலை மருத்துவம் மற்றும் அறுவை சிகிச்சை படிப்புகளைத் தொடங்கியுள்ளது.  

## படிப்புகள்
பார்மர் மருத்துவக் கல்லூரி மாணவர்களின் இளங்கலை மருத்துவம் மற்றும் அறுவை சிகிச்சை படிப்புகளுக்கான கல்வி மற்றும் பயிற்சியை நடத்துகிறது.

## மேற்கோள்கள்

பகுப்பு:இராசத்தானிலுள்ள மருத்துவக் கல்லூரிகள்
பகுப்பு:இராசத்தானில் கல்வி
இரிஷி பள்ளத்தாக்கு பள்ளி

**இரிஷி பள்ளத்தாக்கு பள்ளி** (Rishi Valley School) என்பது ஒரு இந்திய உறைவிடப் பள்ளியாகும். இது தத்துவஞானி ஜிட்டு கிருஷ்ணமூர்த்தியால் நிறுவப்பட்டது. அவரது கல்வியியல் பார்வையின் உணர்வில் பள்ளிக்கு கல்விக்கான முழுமையான அணுகுமுறையாக இது உள்ளது. கலந்துரையாடல்கள், கூட்டங்கள் மற்றும் சங்கக் கூட்டங்கள் போன்ற சமூக சேவை மற்றும் பாடநெறி நடவடிக்கைகள் மாணவர்களின் பள்ளிப்படிப்பின் ஒரு பகுதியாகும்.

இந்தப் பள்ளி ஒரு சுயாதீன பள்ளத்தாக்கின் 375 ஏக்கரில் அமைந்துள்ளது. இது பழைமையான மலைகளாலும், சிறிய கிராமங்களாலும் சூழப்பட்டுள்ளது. இது தென்னிந்திய மாநிலமான ஆந்திராவில் அவரது பிறப்பிடமான மதனப்பள்ளி நகருக்கு அருகில் அமைந்துள்ளது. இதனை திருப்பதியிலிருந்து இரண்டு மணிநேரத்திலும், பெங்களூரிலிருந்து இரண்டரை மணி நேரத்திலும், சென்னையிலிருந்து ஐந்து மணி நேரத்திலும் அடையலாம்.

## வரலாறு

### தோற்றம்
இப்பள்ளியானது, 1925 ஆம் ஆண்டில் பிரம்மஞான சபையின் தலைவரான அன்னி பெசண்ட் அவர்களால் உலக பல்கலைக்கழகத்தைத் தொடங்குவதற்கான யோசனையுடன் பிறந்தது. ஜிட்டு கிருஷ்ணமூர்த்தியின் பிறந்த இடமான மதனப்பள்ளிக்கு அருகிலுள்ள மூன்று தளங்கள் பள்ளிக்கு சாத்தியமான இடங்களாக அடையாளம் காணப்பட்டன. தெட்டு பள்ளத்தாக்கிலுள்ள ஒரு தளத்தில் ஒரு பெரிய ஆலமரம் அவரது கவனத்தை ஈர்த்தது. அவர் அந்த மரத்தை சுற்றியுள்ள பகுதியில் பள்ளியைக் கட்டினார். 

1926 ஆம் ஆண்டில், அவரது சகா சி. எஸ். திரிலோகிகர் ஒரு மாட்டு வண்டியில் கிராமம் கிராமமாகச் சென்று, 300 ஏக்கர்வரை ஒரே இடத்திலுள்ள நிலங்கள் தேடப்பட்டு, 1929 வாக்கில் பெரும்பாலான நிலங்கள் கையகப்படுத்தப்பட்டன. திரிலோகிகர் இதற்கு இரிஷி பள்ளத்தாக்கு என்று பெயரிட்டார். இது இரிஷிகள் பற்றிய புனைவுகளிலிருந்து பெறப்பட்ட பெயராகும். ஆயிரக்கணக்கான ஆண்டுகளுக்கு முன்பு பள்ளத்தாக்கைச் சுற்றியுள்ள மலைகளில் வசிப்பதாக வதந்திகள் பரப்பப்பட்டன.  

### இடமாற்றம்
அன்னி பெசண்ட் அவர்களால் 1918 இல் சென்னையில் "கிண்டி பள்ளி" என்ற ஒரு பள்ளி தொடங்கப்பட்டது. அதன் முதல் தலைமை ஆசிரியர், ஜி.வி. சுப்பா ராவ் (ஜி.வி.எஸ்) ஒரு இளம் பிரம்மமாவார். இங்கு இடம் குறைவாக இருந்தது. அண்மைப் பகுதி சத்தமாகவும், கூட்டமாகவும் இருந்தது. ஒவ்வொரு ஆண்டும் வடகிழக்கு பருவமழை பேரழிவை ஏற்படுத்தும், பள்ளியின் கூரைகளை அழித்து அதன் குடிசைகளை அழித்துவிடும்.  1930 ஆம் ஆண்டின் பிற்பகுதியில் கிண்டி பள்ளியின் பெரும்பகுதியை அழித்த ஒரு மோசமான சூறாவளிக்குப் பிறகு, பள்ளி இரிஷி பள்ளத்தாக்குக்கு மாற்றப்பட்டது. 

## குறிப்புகள்

## மேலும் படிக்க

* 
* 
* 
* 
* 
* 
* 
* 

## வெளி இணைப்புகள்

* Rishi Valley School website

பகுப்பு:இந்தியாவின் கல்வி வரலாறு
2012 மகளிர் கபடி உலகக் கோப்பை

**2012 உலகக்கோப்பை [[சடுகுடு|கபடி]] போட்டி** பெண்களுக்காக நடைபெற்ற முதல் உலகக் கோப்பை கபடி போட்டி ஆகும். இதை பீகார் அரசு மற்றும் இந்திய அமெச்சூர் கபடி கூட்டமைப்பு ஏற்பாடு செய்தன.

## அணிகள்
உலகக் கோப்பை கபடி போட்டியில் பின்வரும் 16 அணிகள் பங்கற்றன.
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## இடம்
அனைத்து போட்டிகளும் பாட்னாவின் கங்கர்பாக், பாட்லிபுத்ரா விளையாட்டு வளாகத்தில் நடைபெற்றன.

## குறிப்புகள்

பகுப்பு:இந்திய விளையாட்டுக்கள்
கொண்டப்பள்ளி சீதாராமையா

கொண்டப்பள்ளி சீதாராமையா **(Kondapalli Seetharamaiah)** (1914/15 - 12 ஏப்ரல் 2002) என்பவர், இந்தியாவில் ஒரு மூத்த பொதுவுடைமை தலைவராகவும், மாவோயிஸ்ட் அமைப்பாளராகவும் இருந்தார்.

## ஆரம்ப கால வாழ்க்கை
இவர், ஆந்திராவின் கிருஷ்ணா மாவட்டம், இலிங்காவரம் கிராமத்தில் ஒரு பணக்கார குடும்பத்தில் பிறந்தார். அருகிலுள்ள ஜோனபாடு கிராமத்தில் வளர்ந்தார்.

## அரசியல் வாழ்க்கை
இவர், இளம் வயதிலேயே, பொதுவுடைமை இயக்கங்களில் சேர்ந்தார். இவர் இந்தியப் பொதுவுடைமைக் கட்சியின் கிருஷ்ணா மாவட்டச் செயலாளராக ஆனார். இவரது கட்சிப் பிரிவு தெலங்கானா கிளர்ச்சியின் போது தீவிரமாக இருந்தது. 1964இல் கட்சி பிளவுபட்டபோது, இவர் அரசியல் வாழ்க்கையிலிருந்து விலகினார். பின்னர், வாரங்கலில் உள்ள புனித கேப்ரியல் உயர்நிலைப்பள்ளியில் இந்தி ஆசிரியராக பணியாற்றத் தொடங்கினார். வாரங்கலில் கே. ஜி. சத்தியமூர்த்தியுடன் நட்பு கொண்டார். இருவரும் இந்தியப் பொதுவுடைமைக் கட்சியில் (மார்க்சிஸ்ட்-லெனினிச) சேர்ந்தனர். இவர், கட்சியின் ஆந்திர மாநிலக் குழுவில் உறுப்பினரானார். உட்கட்சி  மோதலால், இவர் 1972இல் மத்திய அமைப்புக் குழுவில் சேர்ந்தார். ஆகத்து 1974இல், கட்சியின் ஆந்திர மாநிலக் குழு ஏற்படுத்தப்பட்டது. இவர் அதன் மூன்று உறுப்பினர்களில் ஒருவராக இருந்தார்.

## புதிய கட்சி
1977 ஆம் ஆண்டில் இவர்  கட்சியிலிருந்து விலகி, ஏப்ரல் 22, 1980 அன்று "இந்தியப் பொதுவுடைமைக் கட்சி (மார்க்சிச-லெனினிச) மக்கள் போர் "என்பதை நிறுவினார்.

சனவரி 2, 1982 அன்று, ஐதராபாத்தில் பேகம்பேட்டை தொடருந்து நிலையத்தில், மும்பைக்கு செல்லக் காத்திருந்தபோது கைது செய்யப்பட்டார். சனவரி 4, 1984 அன்று இவர் உசுமானியா மருத்துவமனையின் கைதிகள் பிரிவில் இருந்து தப்பித்தார்.

கட்சியின் இரண்டாம் கட்டத் தலைவராக இருந்த சத்தியமூர்த்தி, டங் சியாவோபிங்கின் அடிப்படையில் கட்சியின் மாவோயிச தன்மையை கேள்வி கேட்கத் தொடங்கினார். கம்மம் மாவட்ட போராளித் தளபதியான பைரெட்டி சத்தியநாராயண ரெட்டி சத்தியமூர்த்தியை வெளியேற்றுவதை  எதிர்த்தார். ஆனாலும், அவர்கள இருவரையும் வெளியேற்றியதன் மூலம் ஏற்பட்ட உட்கட்சி மோதலைத் தொடர்ந்து, கட்சி மீது சீதாராமையா வைத்திருந்த பிடிப்பு வலுப்பெற்றது. .

1991இல், கட்சியில் இருந்து  இவர், வெளியேற்றப்பட்டார்.  1993 ஆம் ஆண்டில், தனது சொந்த கிராமத்தில் காவலர்களால் பிடிக்கப்பட்டார். சில ஆண்டுகள் சிறைவாசத்திற்குப் பிறகு,  மனிதாபிமான அடிப்படையில் விடுவிக்கப்பட்டார்.

## இறுதி ஆண்டுகள்
தனது இறுதி ஆண்டுகளில், இவர் அரசியல் நடவடிக்கைகளிலிருந்து முற்றிலும் விலகினார். ஆல்சைமர் நோயால் அவதிப்பட்ட இவர், 12 ஏப்ரல் 2002 அன்று விசயவாடாவில் உள்ள தனது பேத்தி வீட்டில் தனது 87 வயதில் இறந்தார். இவருக்கு கோட்டீசுவரம்மா என்ற மனைவி இருந்தார்.  இவரது இறுதிச் சடங்குக்கு ஒரு சிலர் மட்டுமே கலந்து கொண்டனர்.

## குறிப்புகள்

பகுப்பு:கிருஷ்ணா மாவட்ட மக்கள்
பகுப்பு:2002 இறப்புகள்
பகுப்பு:1915 பிறப்புகள்
கவுந்தப்பாடி

**கவுந்தப்பாடி** (**Kavindapadi**) தமிழ்நாட்டின் ஈரோடு மாவட்டம், பவானி வட்டத்தில் அமைந்த ஒரு நகராட்சி ஆகும். ஈரோடு - சத்தியமங்கலம் செல்லும் நெடுஞ்சாலையில்  அமைந்த கவுந்தப்பாடியில் கரும்பு மற்றும் வாழை அதிகம் பயிரிடப்படுகிறது. கவுந்தப்பாடி கைத்தறி நெசவிற்கு புகழ்பெற்றது. சுதந்திரம் அடைந்த காலத்தில் கவுந்தப்பாடி சுதேசி ஜவுளி வர்த்தக சங்கம் தொடங்கப்பட்டது என்பது குறிப்பிடத்தக்கது. கவுந்தப்பாடியில் சனிக்கிழமையன்று நாட்டு சர்க்கரை மற்றும் வெல்லம் வணிகத்திற்கு வாரந்திர சந்தை நடைபெறுகிறது. புதன் கிழமை நடைபெறும் வாராந்திர சந்தை மிகவும் பிரபலம்.

இங்கு அரசு ஆண்கள் மற்றும் பெண்கள் மேல்நிலைப்பள்ளிகள் உள்ளன.

இந்த பகுதியில் இயங்கி வரும் E.I.T பாலிடெக்னிக் கல்லூரி டெக்ஸ்டைல் டெக்னாலஜி உள்ளிட்ட படிப்புகளுக்கு பெயர்பெற்றது.

இதனருகே அமைந்த கிராமங்கள் சலங்கப்பாளையம், செந்தம்பாளையம், ஆலத்தூர், வேலம்பாளையம், நல்லிகவுண்டனூர், பூமான்டகவுண்டனூர், அய்யம்பாளையம், பெருந்தலையூர், பி. மேட்டுப்பாளையம், கே. புதூர், பாண்டிப்பாளையம், கொல்லத்துப்பாளையம், வெள்ளாங்கோவில் மற்றும்  குச்சரமடை ஆகும்.

## நிருவாகம்
பேரூராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் நகராட்சியாக தரம் உயர்த்தப்பட்டது.

## கவுந்தப்பாடி நாட்டுச் சர்க்கரை
ஈரோடு மாவட்டம் கவுந்தப்பாடி நாட்டுச் சர்க்கரைக்கு (வெல்லத் தூள்) டிசம்பர் 2025-ல் அதிகாரப்பூர்வமாக புவிசார் குறியீடு (GI Tag) வழங்கப்பட்டுள்ளது. 

2026-ஆம் ஆண்டின் நிலவரப்படி, இந்தத் தயாரிப்பு பற்றிய முக்கியத் தகவல்கள் பின்வருமாறு:

**சிறப்பு அம்சங்கள்:** கவுந்தப்பாடி நாட்டுச் சர்க்கரை ரசாயனங்கள், கந்தகம் (Sulphur) அல்லது சுத்திகரிப்பு முறைகள் எதுவுமின்றி பாரம்பரிய முறையில் தயாரிக்கப்படுகிறது. இது அடர் பொன்னிறம் கலந்த பழுப்பு நிறத்தையும், மென்மையான தூள் போன்ற அமைப்பையும் கொண்டது.

**உற்பத்தி முறை:** புதிய கரும்புச் சாற்றை பிழிந்து, விறகு அடுப்புகளைக் கொண்டு மெதுவாகக் காய்ச்சி இந்தச் சர்க்கரை தயாரிக்கப்படுகிறது.

**விண்ணப்ப விவரங்கள்:** தமிழ்நாடு மாநில வேளாண்மை சந்தைப்படுத்தல் வாரியம் இதற்கான விண்ணப்பத்தைச் சமர்ப்பித்திருந்தது.

**பயன்பாடு:** இதன் தனித்துவமான சுவை மற்றும் தாதுக்கள் நிறைந்த பண்பு காரணமாக, பழனி தண்டாயுதபாணி சுவாமி கோயில் பஞ்சாமிர்தம் தயாரிக்கவும் இது பயன்படுத்தப்படுகிறது. 

## கவுந்தப்பாடி கைத்தறி நெசவு

ஈரோடு மாவட்டத்தின் பவானி வட்டத்தில்
கவுந்தப்பாடியில் அன்னை இந்திரா கைத்தறி நெசவாளர்கள் கூட்டுறவு உற்பத்தி மற்றும் விற்பனை சங்கம் லிட், காஞ்சித்தலைவன் கைத்தறி நெசவாளர்கள் கூட்டுறவு உற்பத்தி மற்றும் விற்பனை சங்கம் லிமிடெட் மற்றும் மாரியம்மன் மகளிர் கைத்தறி நெசவாளர்கள் கூட்டுறவு உற்பத்தி மற்றும் விற்பனை சங்கம் ஆகிய கைத்தறி அமைப்புகளின் மூலம் கைத்தறியில் கால் மிதிகள் நெய்து விற்பனை செய்து வருகின்றனர்.

கவுந்தப்பாடி கைத்தறி நெசவாளர்கள் கூட்டுறவு உற்பத்தி மற்றும் விற்பனை சங்கம் மற்றும் சக்தி தொடக்க கைத்தறி நெசவாளர் கூட்டுறவு சங்கம் மூலமாக கைத்தறித் துண்டுகள் உற்பத்தி செய்து விற்பனை செய்து வருகின்றனர்.

பவானி வட்டத்திற்கு உட்பட்ட கீழ்வானி பகுதியில் வாழ்கின்ற நெசவாளர் கீழ்வானி கைத்தறி உற்பத்தி மற்றும் விற்பனை சங்கத்தின் மூலமாக உற்பத்தி மற்றும் விற்பனை நடவடிக்கைகளில் பங்கு கொள்கின்றனர். இப்பகுதியில் கைத்தறியில் கால்மிதிகள் (Handloom door mates)  உற்பத்தி செய்கின்றனர்.

## மேற்கோள்கள்

## வெளி இணைப்புகள்

பகுப்பு:ஈரோடு மாவட்ட நகராட்சிகள்
ஜி. இராகவ ரெட்டி

**ஜி. இராகவ ரெட்டி** (G. Raghava Reddy) (பிறப்பு 1928) ஓய்வுபெற்ற இந்தியக் காவல் பணி அதிகாரி, இவர் புதுமையான விவசாயத்திற்கும் பெயர் பெற்றவர்.  பொதுவுடைமை இயக்கத் தலைவர் டி.நாகி ரெட்டிக்கு எதிரான பிரபலமான வழக்கின் முக்கிய புலனாய்வாளராக இருந்தார். காவல் அதிகாரியாக தனது நீண்ட வாழ்க்கையில், துப்பறியும் படையினரின் தலைவர் போன்ற பல துறைகளில் பணியாற்றினார்.

## டி.நாகி ரெட்டி வழக்கு
டி. நாகி ரெட்டி ஒரு பிரபலமான பொதுவுடைமை இயக்கத் தலைவராக இருந்தார். அவர் அரசுக்கு எதிராக ஒரு கிளர்ச்சியில் ஈடுபட்ட குற்றவாளியாக் இருந்தார்.  தனது இருபத்தி இரண்டு சகாக்களுடன் பிடிபட்டார். 325 க்கும் மேற்பட்ட சாட்சிகளை உள்ளடக்கிய இந்த வழக்கின் முக்கிய விசாரணையாளராக இராகவன் இருந்தார். நாகி ரெட்டி மற்றும் பிற குற்றம் சாட்டப்பட்டவர்கள் குற்றவாளிகள் என உறுதியானது. நாகி ரெட்டி பிணை ஆணையில் வெளிவந்த பின்னர் இயற்கை மரணம் அடைந்தார்.  அதே சமயம் குற்றம் சாட்டப்பட்ட இருபத்தி இரண்டு பேரும் சிறைத்தண்டனை அனுபவித்தனர்.

## விருதுகள்
இவரது சிறப்பான சேவைக்காக, 1982 ஆம் ஆண்டில் சிறப்பான சேவைக்காக குடியரசுத் தலைவரின் காவலர் பதக்கமும், 1972 இல் சிறந்த சேவைக்காக இந்திய காவலர் பதக்கமும் இவருக்கு வழங்கப்பட்டது. முப்பது வருட சேவையின் பின்னர், 1986 ஆம் ஆண்டில் காவல்துறை துணை ஆய்வாளாராக பதவி யுஅர்வு பெற்று ஓய்வு பெற்றார்.

## ஓய்வுக்கு பின்
இவர் நாடு முழுவதும் பல காவல் கல்விக்கூடங்களுக்கு தொடர்ந்து வழிகாட்டுகிறார். *ஆஸ் ஐ லுக் பேக்*  என்ற இவரது நினைவுக் குறிப்புகள், காவல் ஆராய்ச்சி அமைப்புகளால் பயன்படுத்தப்பட்டுள்ளன.

இவர், ஒரு வெற்றிகரமான விவசாயியாகவும் அறியப்ப்படுகிறார். தரிசு நிலத்தை பசுமையான பண்ணையாக மாற்றுவது போன்ற பல்வேறு விவசாய முறைகளில் இவருக்கு ஆழ்ந்த ஆர்வம் உண்டு. இந்த பண்ணை பல செய்தித்தாள்களில் மேற்கோள் காட்டப்பட்டுள்ளது.

## குறிப்புகள்

பகுப்பு:வாழும் மக்கள்
பகுப்பு:1928 பிறப்புகள்
பகுப்பு:இந்திய காவல் அதிகாரிகள்
கங்காரு: ஒரு அன்பு-வெறுப்பு கதை

**கங்காரு: ஒரு அன்பு - வெறுப்பு கதை** (Kangaroo: A Love-Hate Story ) என்பது ஆத்திரேலியச் சுற்றுச்சூழல் ஆவணப்படமாகும். இதை *செகண்ட் நேச்சர் பிலிம்ஸ்* தயாரித்தது.  *மிக் மெக்கிண்டயர்*, *கேட் மெக்கின்டைர் கிளெர்* குழுவினரால் இணைந்து எழுதப்பட்டது. கங்காருவுடன் ஆத்திரேலியர்கள் பகிர்ந்து கொள்ளும் உறவை ஆவணப்படம் சுற்றி வருகிறது  இந்த ஆவணப்படத்தில் சிக்கலின் பல்வேறு பக்கங்களில் உள்ள வல்லுநர்கள் உள்ளனர். மேலும் ஆத்திரேலிய மிருகக்காட்சிசாலையின் உரிமையாளரான *டிம் ஃபிளனெரி* மற்றும் *டெர்ரி இர்வின்* ஆகியோருடன் நேர்காணல்களைக் கொண்டுள்ளது. இந்த படம் ஆத்திரேலியாவில் 5 பிப்ரவரி 2017 அன்று வெளியிடப்பட்டது, 2018 ஆம் ஆண்டில் சனவரி 19 அன்று அமெரிக்காவில் வெளியீட்டைக் கொண்டிருந்தது.

## பின்னணி
மிருகத்தைப் பற்றிய வேறுபட்ட கருத்தை ஆழமாக ஆராய்வதற்கான ஆர்வமாக இந்த ஆவணப்படம் தொடங்கப்பட்டது. ஒவ்வொரு ஆண்டும் எத்தனை கங்காருக்கள் சுடப்பட்டு இலாபத்திற்காக விற்கப்படுகின்றன என்பதை அறிந்து ஆச்சரியப்படுவதாக ந்டுக்கப்பட்டது என *மெக்கிண்டயர் கிளியர்* கூறினார். 

## குறிப்புகள்

## வெளி இணைப்புகள்
* 
* Official website
பகுப்பு:இயற்கைத் திரைப்படங்கள்
பகுப்பு:2017 திரைப்படங்கள்
பகுப்பு:ஆங்கிலத் திரைப்படங்கள்